དེ་ཡང་ལོ་རྒྱུས་ཡུན་རིང་ལྡན་པའི་སྒྲིག་འཛུགས་ཤིག་ཡིན་པའི་ངོ་བོ་ཉམས་ཆག་མེད་པར་རྒྱུན་འཛིན་བྱེད་པར།གཞན་གྱི་བཀོལ་སྤྱོད་དང་གཡམ་རྒྱུག་གི་རྗེས་སུ་འབྲང་པ་མ་ཡིན་པར་རང་ཚུགས་བརྟན་པོར་གནས་ཐུབ་དགོས།ཁྱད་པར་བོད་ཀྱི་གཞོན་ནུ་ལྷན་ཚོགས་ཀྱི་ཚོགས་མི་དང་དབུ་ཁྲིད་འོས་འདེམས་བྱེད་སྐབས་གཞོན་ནུའི་དམིགས་ཡུལ་དང་ལྟ་བ་ལངས་ཕྱོགས་ལ་ཡིད་ཆེས་ཡོད་མཁན་ཞིག་ངེས་པར་དུ་ཡོད་དགོས་པ་དེ་ནི་རྨང་གཞིའི་ཆ་རྐྱེན་འདོར་ཐབས་མེད་པ་ཞིག་རེད།སྐབས་འདིར་གཞོན་ནུ་ལྷན་ཚོགས་ཀྱི་གཏན་འབེབས་ཟིན་པའི་གལ་ཆེའི་དམིགས་ཡུལ་དག་དྲན་གསོའི་ཆེད་ངོ་སྤྲོད་ཞུ་འདོད་བྱུང་བར།